Ixias, Ikeys speel gelykop ná doodsnikdrie | Netwerk24
Deur Marnus Kok 24 Februarie 2020 21:20
Die Ixias se losskakel, Niell Stannard, laat loop die bal Maandag in Bloemfontein. Foto: Varsity Sports
Die Ikeys se losskakel, James Tedder, het boonop met die doelskop geslaag om die telling op 44-44 te laat eindig.
Die Ixias kan hulself skop dat hulle nie gewen het nie. Hulle was teen rustyd gerieflik met 37-14 voor, maar het die Ikeys toegelaat om terug te kom.
Die Bloemfonteiners het aanvanklik al die speelwerk gedoen en die Ikeys moeg gehardloop, met hul skrumskakel, Xavier Swartbooi, en die heelagter, Cohen Jasper, aan die voorpunt.
Wanneer dié twee aan die hardloop gegaan het, het die Ikeys nie mooi geweet wat hulle getref het nie.
In die tweede helfte het die Ixias konsentrasie verloor en die Kapenaars toegelaat om terug in die wedstryd te kom.
Ikeys het drie vinnige drieë gedruk en kort voor lank was die telling 37-elk. Daarna het die verdoelde drie in die doodsnikke die besoekers gered.
Die Kapenaars se beste speler was Tedder. Hy is ’n sterk hardloper wat sy agterlyn goed weggestuur het.
Ikeys 44 (14): Drieë: Liam Furniss (2), Cuan Hablutzel, James Tedder (sewepunt-drie), Gary Porter, Josh van Vuuren. Doelskoppe: James Tedder (6).
Ixias 44 (37): Drieë: Luvuyo Ndevu (sewepunt-drie), Neill Stannard, Philippus Krugel (sewepunt-drie), Christiaan Nel (sewepunt-drie), Janus Venter, Niell Stannard. Doelskoppe: Cohen Jasper (4).
Meer oor: Varsitybeker | Ixias | Ikeys | Rugby